als_Latn dik_Latn sag_Latn
Trajneri Josa ishte treguar euforik gjatë ndeshjes për fitoren e Skënderbeut, por nga ana tjetër
kishte paralajmëruar,Tirana është një skuadër në rritje dhe nuk do të ishte e njëjta skuadër, si ajo në ndeshjen e fazës së parë. Një gjë e tillë, ashtu sikundër ishte parashikuar, u shfaq në fushën e lojës. Patjetër që kjo ndeshje pati nota të forta agresiviteti të pranueshëm në fushë,ndikuar kjo dhe nga ajo që ndodhte nëpër tribuna,pavarësisht shëmtisë që shfaqi,i ndihmoi skuadrat të karikoheshin dhe të jepnin më të mirën e tyre. Skënderbeu ishte duke luajtur me një 4-4-2 të pastër, ku sidomos Shkëmbi dhe Lilaj kishin detyra të rëndësishme pasi ishin të vetëm në mbrojtjen e aksioneve dhe në organizim me pesë lojtarë bardheblu përballë, të cilët gjithashtu ishin mirë te vendosur në fushë. Në fund ata ia dolën dhe pavarësisht se u vunë në vështirësi në më shumë se një rast, treguan që në përgjithësi janë dyshja më e mirë e kampionatit në repartin e mesfushës. Meqenëse jemi te mesfusha, duhet pranuar që sidomos Taku, por edhe Karabeci e Limani ishin në formë të mirë dhe duket qartë që dora e trajnerit Magani ka filluar të ndihet. Ky është një trajner i aftë dhe që punon me shumë pasion dhe pavarësisht pikëve të munguara askush nuk e vinte në diskutim që Tirana e tij do të ishte diçka tjetër. Në përgjithësi, kjo ishte një ndeshje e bukur, dhe nëse rastet apo golat mungojnë kjo vjen ndoshta se Pejiç nga njëra anë dhe Çota nga ana tjetër nuk i shfrytëzojnë siç duhet dy-tri mundësitë flagrante që i vijnë nga repartet respektivë. Duhet pranuar në unison që Skënderbeu vazhdon të jetë skuadra më e mirë në Shqipëri. Një ekip shumë i organizuar që ndoshta nuk shkëlqen, por që di të fitojë si një ekip i titulluar dhe kur përballë ka një skuadër shumë “të uritur” që kërkon me të gjitha mënyrat që të marrë pikë ose fitore të mëdha. Dje nuk ishte dita Tiranës, por arsyeja kryesore përse nuk arritën qoftë edhe 1 pikë është se përballë kishin një skuadër të rafinuar. Nëse Skënderbeu dje nuk ishte lajm, ishte sepse fitorja ishte logjike dhe të gjithë e prisnin këtë rezultat nga ana e vendasve, por lajmet e mira vijnë nga Tirana. Nuk dihet nëse kjo Tiranë është në kohë për të shpëtuar, por të paktën ka dhënë sinjale të një loje shumë më të mirë. Ky është një alarm-akuzë dhe për mënyrën se si u menaxhuan gjithë këto javë. Një skuadër me lojtarë përgjithësisht të pranueshëm, me një klub me aq asete dhe me tre donatorë e rroga të rregullta, a duhet t’i lejonte vetes të ishte në këto kushte dhe në këto momente? Është ende e fundit, dhe nuk dihet nëse loja e mirë mund të jetë një ngushëllim
Nuk ishin të parët me vendin e fundit0
Trajneri Josa ishte treguar euforik gjatë ndeshjes për fitoren e Skënderbeut, por nga ana tjetër
als_Latn als_Latn als_Latn als_Latn